สวัสดีค่ะ คือว่าเมื่อก่อนประจำเดือนหนูมาปกติค่ะ เพียง 26-28 วัน ประจำเดือนก็จะมา แต่พอจะสอบแล้วหนูมีภาวะเครียดกดดันตัวเอง ทำให้เดือนกันยายนประจำเดือนหนูมาช้าไป 52 วัน และประจำเดือนมาปกติค่ะเพียง 7 วัน แต่พอเดือนตุลาคมมีเลือดออกมาปนกับตกขาวเป็นสีน้ำตาล แต่ไม่มาก แล้วเดือนนี้ประจำเดือนมาตรงค่ะ แต่ตอนนี้มาเกิน 7 วัน ถ้านับวันร้ก็ 15 วันค่ะ หนูควรทำยังไงดีคะ
สวัสดีค่ะ หากเมื่อก่อน มีระยะห่างระหว่างรอบประจำเดือนที่ 26-28 วัน ก็ถือว่าปกติดี ส่วนในเดือน ก.ย. หากมีระยะห่างจากรอบเดือนก่อน 52 วัน ก็จะถือว่านานกว่าปกติ โดยหากมีความเครียดเกิดขึ้นก่อนหน้านั้น ก็อาจเป็นสาเหตุได้ค่ะสำหรับประจำเดือนในเดือน ต.ค. หากออกมานาน 15 วันแล้ว ก็จะถือว่าผิดปกติ โดยอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป4. มีภาวะไทรอยด์ฮอร์โมนผิดปกติ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ และเลือดยังคงไม่หยุดไหล หรือมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาสาเหตุและรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ